《古柳林》
宋代·董嗣杲

几眠几醒几清明，万态风流学老成。
古翠碧连云洞杳，夕阳西老射场平。
絮团破径应迷蝶，枝压荒墙不蔽莺。
松菊賸栽堪卜隐，苦无十亩秫田耕。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。